Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од Е.А. од Скопје, поднесена против СУГС Гимназија „Јосип Броз – Тито“ Скопје на 13.03.2024 година го донесе следното

**Р Е Ш Е Н И Е**

Жалбата од Е.А. од Скопје, поднесена против СУГС Гимназија „Јосип Броз – Тито“ Скопје, заведена во архивата на Агенцијата за заштита на правото на слободен пристап до информациите од јавен карактер под бр.08-44 на 04.03.2024 година **СЕ ОТФРЛА како ненавремена**.

**О Б Р А З Л О Ж Е Н И Е**

## Ема Андоновска од Скопје, како што е наведено во Жалбата, на 24.01.2024 година, поднела Барање за пристап до информации од јавен карактер до СУГС Гимназија „Јосип Броз – Тито“ Скопје, заведено во Гимназијата под бр.03-45 на 24.01.2024 година, со кое побарала „на рака“ да и се достави фотокопија од следната информација:

„Записник на наставнички совет и Одлука за реизбор на член на Училишен одбор Владимир Бишковски.“.

Имателот на информации на ова Барање не одговорил во законски предвидениот рок, поради што Барателот на информацијата на 01.03.2024 година поднел Жалба до Агенцијата, заведена во Агенцијата под бр. 08-44 на 04.03.2024 година.

Постапувајќи по наведената Жалба, Агенцијата за заштита на правото на слободен пристап до информациите од јавен карактер истата **ја отфрли како** **ненавремена**, поради следното:

Во врска со Барањето поднесено на 24.01.2024 година, Агенцијата му укажува на Барателот дека Жалбата е ненавремена, бидејќи е поднесена на 01.03.2024 година, односно по истекот на законскиот рок за поднесување жалба до Агенцијата.

Во член 21 став 1 од Законот за слободен пристап до информации од јавен карактер е утврдено дека: „Имателот на информацијата е должен веднаш да одговори по Барањето на Барателот, а најдоцна во рок од 20 дена од денот на приемот на Барањето“.

Во член 22 став 1 и став 3 од Законот за слободен пристап до информации од јавен карактер е утврдено дека: „Во случај кога имателот на информацијата треба да овозможи делумен пристап до информацијата согласно со членот 6 став (4) од овој закон или поради обемноста на бараната информација му е потребно подолго време од рокот утврден во членот 21 од овој закон, рокот може да се продолжи најмногу до 30 дена од денот на приемот на барањето“, по навремено извесување до Барателот, односно „ако Имателот на информацијата не постапи во рокот од ставот (1) на овој член, барателот на информацијата може да поднесе жалба до Агенцијата“.

 Доколку, Имателот на информации не постапи согласно погоренаведените членови од Законот, се смета дека Барањето е одбиено, по што Барателот има право да поднесе жалба до Агенцијата во рок од 15 дена, согласно член 27 од Законот за слободен пристап до информации од јавен карактер.

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**